इसी तरह रेडियो लेस्टर, रेडियो कॉमेंट्री, बर्मिंघम, मैनचेस्टर आदि से प्रसारित होने वाले हिंदी कार्यक्रमों ने हिंदी के प्रचार-प्रसार के लिए महत्वपूर्ण कार्य किए। ७० वें दशक में लंदन से एल.बी.सी. रेडियो पर चमन लाल चमन, आसिफ़ गंजालिब और सरिता सब्बरवाल द्वारा प्रसारित किए गए हिंदी गानों के कार्यक्रमों ने हिंदी को ब्रिटेन में जनप्रिय बनाया। लंदन के रेडियो पर शैनी बर्नी के पत्रों का पठन-पाठन, प्रश्न-उत्तर, साउथ लंदन की पाइरेट रेडियो क्रिस्टल, इंडिपेंडेंट रेडियो आदि ने कुछ ऐसे कार्यक्रम दिए कि हिंदी घरों में ही नहीं, बाहर और खुले वातावरण में भी प्रतिष्ठित हो चली।